પચાસ-સાઠ વર્ષ પહેલાં આપણે ત્યાં કેટરિંગ વગેરેની આજના જેવી સગવડો નહોતી. કોઈ પણ પ્રસંગે નજીકના લોકો મદદ કરતા. પાપડ વણવામાં કે અથાણાં નાખવામાં સુદ્ધાં સ્ત્રીઓ એકબીજાને હાથ દેવડાવતી. હૅંગલોમાં કંઈક અંશે આ જાતનો વ્યવહાર સચવાયેલો છે. કોઈકે નવું ઘર લીધું હોય તો મિત્રો ઘરને રંગવામાં ને સજાવવામાં એની મદદે આવે છે. તેમ છતાં કોઈ એકબીજાની જિંદગીમાં માથું મારતું નથી. આપણને પાશ્ચાત્ય સંસ્કૃતિ વિશે જે ભડકામણા ખ્યાલો છે તે બધા ખરા નથી. લોકો કુટુંબ-પ્રિય છે. બાળકો યુવાન થતાં મા-બાપ સાથે રહેતાં નથી પણ સૌ એકમેકના સંપર્કમાં રહે છે.